## Naredba o homologaciji glavnih svjetala za motorna vozila za simetrični kratki svjetlosni snop i/ili drugi svjetlosni snop, sa žaruljama sa žarnom niti

### NN 184/2004 (24.12.2004.), Naredba o homologaciji glavnih svjetala za motorna vozila za simetrični kratki svjetlosni snop i/ili drugi svjetlosni snop, sa žaruljama sa žarnom niti

# DRŽAVNI ZAVOD ZA NORMIZACIJU I MJERITELJSTVO

3181

Na
temelju članka 275. stavak 3. Zakona o sigurnosti prometa na cestama (»Narodne
novine« broj 105/04) ravnate­lj Državnog zavoda za normizaciju i mjerite­ljstvo
donosi

NAREDBU

O
HOMOLOGACIJI GLAVNIH SVJETALA ZA MOTORNA VOZILA ZA SIMETRIČNI KRATKI SVJETLOSNI
SNOP I/ILI DUGI SVJETLOSNI SNOP, SA ŽARULJAMA SA ŽARNOM NITI

I.
PODRUČJE PRIMJENE

1.
Glavna svjetla za motorna vozila za simetrični kratki svjetlosni snop i/ili
dugi svjetlosni snop sa žaru­ljama sa žarnom niti moraju biti homologirana
sukladno ovoj naredbi.

2. Ova
naredba se odnosi na glavna svjetla za motorna vozila koja imaju staklenu leću
ili leću od umjetnih materijala i koja su oprem­ljena zamje­njivim žaru­ljama
sa žarnom niti.

II.
ZAHTJEVI

3.
Glavna svjetla u smislu ove naredbe moraju zadovo­ljavati zahtjeve Pravilnika
broj 113 Ekonomskog povjerenstva Ujedi­njenih naroda za Europu koji je u
izvornom obliku stupio na snagu 21. rujna 2001. godine1, koji je dodatak Ženevskome
sporazumu iz 1958. godine o prihvaća­nju jednakih tehničkih propisa za vozila
na kotačima, opremu i dijelove koji mogu biti ugrađeni i/ili upotrijeb­ljeni u
vozilima na kotačima i uvjetima za uzajamno priznava­nje homologacija dodije­ljenih
na teme­lju tih propisa2
(u da­lj­njem tekstu: Pravilnik ECE R 113.00).

4.
Pravilnik ECE R 113.00 u izvorniku dostupan je u Državnom zavodu za normizaciju
i mjerite­ljstvo.

III.
ISPITIVANJE GLAVNIH SVJETALA

5.
Ispitiva­nje glavnih svjetala mora biti u skladu s Pravilnikom ECE R 113.00 i
može ga provoditi samo ovlaštena pravna osoba koja udovo­ljava zahtjevima toga
pravilnika.

IV.
HOMOLOGACIJA GLAVNIH SVJETALA

6.
Državni zavod za normizaciju i mjerite­ljstvo provodi homologaciju vozila u
smislu ove naredbe prema Pravilniku ECE R 113.00.

V.
PROVJERA SUKLADNOSTI

7.
Provjera sukladnosti vozila sa zahtjevima ove naredbe provodi se prema postupku
koji je propisan Pravilnikom o homologaciji vozila (»Narodne novine« broj
15/02, 88/02, 28/03 i 107/03).

VI.
PRIMJENA

8. Ova
naredba stupa na snagu osmog dana od objave u »Narodnim novinama«.

Klasa:
011-02/04-03/45
Urbroj: 558-04/8-04-1
Zagreb, 7. prosinca 2004.

Ravnate­lj
Državnog zavoda za normizaciju
i mjerite­ljstvo
**dr****.
sc****. Marijan Andrašec, dipl. ing.,** v. r.

if !supportEmptyParas endif

\_\_\_\_\_\_\_\_\_

1 ECE dokumenti u kojima je objav­ljen
tekst Pravilnika:

E/ECE/324 – E/ECE/TRANS/505Rev.2/Add. 112 (Izvorni pravilnik,
stupio na snagu 21. rujna 2001.).

E/ECE/324 – E/ECE/TRANS/505Rev.2/Add. 112/Amend.1 (Dopuna 1.,
stupila na snagu 11. kolovoza 2002.).

E/ECE/324 – E/ECE/TRANS/505Rev.2/Add. 112/Corr.1 (Ispravak
1., stupio na snagu 13. studenoga 2002.).

E/ECE/324 – E/ECE/TRANS/505Rev.2/Add. 112/Amend.2 (Dopuna 2.,
stupila na snagu 27. ve­ljače 2004.).

2 Prijaš­nji naslov Sporazuma
glasi: Sporazum o prihvaća­nju jednakih uvjeta za homologaciju i uzajamno
priznava­nje homologacije opreme i dijelova motornih vozila, donesen u Ženevi
20. ožujka 1958.

Naredba, NN 184/2004-3181